א. בריז הארפר

איימי "בריז" הארפר (באנגלית: Amie "Breeze" Harper; נולדה ב-30 במאי 1976) היא פמיניסטית ותאורטיקנית אפרו-אמריקאית החוקרת ומחברת ספרים על טבעונות ועל גזענות, וכן נואמת ויועצת בפרויקטים לגיוון גזעי. האנתולוגיה שערכה, Sistah Vegan, מכילה אוסף של כתבים מאת נשים שחורות טבעוניות.

קריירה 
הארפר התעניינה לראשונה בטבעונות בהשפעת עבודתו של דיק גרגורי, שחיבר בין תזונה למאבקי השחרור של קבוצות שוליים, וכן בהשפעתה של קווין אפואה, פעילת תזונה אפרו-צנטרית הדוגלת בתזונה נאה.

ב-2007, התזה של הארפר, Cyberterritories of Whiteness: Language, 'Colorblind' Utopias, and 'Sistah Vegan' Consciousness, זכתה בפרס הדיקן של המכללה האקסטרנית של אוניברסיטת הרווארד.

ב-2013, הרפר סיימה את הדוקטורט שלה באוניברסיטת קליפורניה בדייוויס. בעבודת הדוקטורט שלה, Vegan Consciousness and the Commodity Chain: On the Neoliberal, Afrocentric, and Decolonial Politics of “Cruelty-Free”, היא השוותה את אפיון המסגרת האתית של טבעונות בין שלוש תנועות: התנועה הנאו-ליברלית הלבנה, טבעונות אפרו-צנטרית, וארגוני דה-קולוניזציה.

ב-2014 יסדה את הארגון הטבעוני-פמיניסטי-שחור, Sistah Vegan Project, כדי לקדם פרויקטים, פרסומים, חינוך וכנסים על ההצטלבות של מודעות מגוזענת, אנטי-גזענות, וצריכה אתית (טבעונות, סחר הוגן, וכדומה). במסגרת זו, ב-2015, הארפר ארגנה כנס, The Vegan Praxis of Black Lives Matters, כדי לדון בסוגיות המצטלבות בין טבעונות לבין תנועת חיי שחורים חשובים. גם ב-2015, הארפר הצטרפה לוועד המנהל של הארגון Black Vegans Rock. הארפר קיבלה את פרס ליסה שפירו לגיבורי הטבעונות.

ב-10 ביוני 2016, הארפר הוכרזה כמועמדת לסגן הנשיאות של המפלגה ההומנית בבחירות לנשיאות ארצות הברית.

ב-2018 צפוי לצאת ספרה Black. Mama. Scholar: On Black Feminism, Food Ethics, and Toddler Tantrums in a ‘Post-Racial’ Era.

הארפר משמשת כיועצת בהפקת הסרט הדוקומנטרי Pursuit of a Green Planet של קית טאקר, העוסק באספקטים של מעמד וגזע בנושאי מזון ובריאות אצל דור ההיפ-הופ. בנוסף, היא בדירקטוריון של המכון ללימודי חיות ביקורתיים (Institute for Critical Animal Studies) ומבקרת עמיתים של כתב העת האקדמי של המכון.

חיים אישיים
הארפר נשואה ולה ארבעה ילדים. היא חיה באזור מפרץ סן פרנסיסקו, ומתרגלת בודהיזם מעורב על פי תורתו של טיך נהאט האן.

פרסומים 
 
 
 
 
 
 
 
 
 
 
 A. Breeze Harper (2014). Brotha Vegan! Black Male Vegan Consciousness of North America. Lantern Books.
 
 Amie Breeze Harper (Forthcoming; 2018). Black. Mama. Scholar: On Black Feminism, Food Ethics, and Toddler Tantrums in a ‘Post-Racial’ Era (formerly titled: Recipes for Racial Tension Headaches)

קישורים חיצוניים 

 
 The Sistah Vegan Project

הערות שוליים

פמיניסטיות אמריקאיות
פמיניסטים אמריקאים
טבעוניות אמריקאיות
טבעונים אמריקאים
פעילות זכויות בעלי חיים אמריקאיות
פעילות למען זכויות להט"ב בארצות הברית
פעילים למען זכויות להט"ב בארצות הברית
פעילות אפרו-אמריקאיות
פעילים אפרו-אמריקאים
ביסקסואליות אמריקאיות
אמריקאיות שנולדו ב-1976
אמריקאים שנולדו ב-1976